CELEX: 62008TN0214
Language: el
Date: 2008-06-09 00:00:00
Title: Υπόθεση T-214/08: Προσφυγή της 9ης Ιουνίου 2008 — Paul Alfons Rehbein κατά ΓΕΕΑ — Hervé Dias Martinho και Manuel Dias Martinho (Outburst)

2.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 197/32
            
         Προσφυγή της 9ης Ιουνίου 2008 — Paul Alfons Rehbein κατά ΓΕΕΑ — Hervé Dias Martinho και Manuel Dias Martinho (Outburst)
   (Υπόθεση T-214/08)
   (2008/C 197/56)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Paul Alfons Rehbein (GmbH & Co.) KG (Glinde, Γερμανία) (εκπρόσωπος: T. E. Lampel, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικοι ενώπιον του τμήματος προσφυγών: Hervé Dias Martinho και Manuel Carlos Dias Martinho (Le Plessis Trévise, Γαλλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 13ης Μαρτίου 2008, στην υπόθεση R 1261/2007-2 και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούντες την καταχώριση κοινοτικού σήματος: Οι αντίδικοι ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «Outburst» για προϊόντα των κλάσεων 16, 18 και 25 — αίτηση αριθ. 4 318 333
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Το εθνικό λεκτικό σήμα «Outburst» για προϊόντα της κλάσεως 25 — καταχώριση γερμανικού σήματος αριθ. 399 40 713
   
      Απόφαση του τμήματος ανακοπών: Απόρριψη της ανακοπής στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 43, παράγραφοι 2 και 3, του κανονισμού 40/94 του Συμβουλίου, καθόσον υπήρξε ουσιαστική χρήση του προγενέστερου εθνικού σήματος για τα προϊόντα ή τις υπηρεσίες για τα οποία καταχωρίστηκε· παράβαση του άρθρου 76, παράγραφος 1, στοιχείο στ', του εν λόγω κανονισμού, καθόσον το τμήμα προσφυγών έσφαλε διότι δεν έλαβε υπόψη την ένορκη βεβαίωση του διευθύνοντος συμβούλου της προσφεύγουσας· παράβαση του άρθρου 74, παράγραφος 2, του εν λόγω κανονισμού και του κανόνα 22, παράγραφοι 1 και 2, του κανονισμού 2868/95 (1), καθόσον τα περαιτέρω αποδεικτικά στοιχεία που προσκομίζονται κατά το στάδιο της προσφυγής κατά της διαδικασίας ανακοπής είναι παραδεκτά και πρέπει να λαμβάνονται υπόψη κατά την εκτίμηση της ουσιαστικής χρήσης του αντιταχθέντος σήματος· προσβολή του δικαιώματος ακροάσεως της προσφεύγουσας, καθόσον το τμήμα προσφυγών έπρεπε να λάβει υπόψη τα αποδεικτικά στοιχεία για τη χρήση του σήματος που προσκομίστηκαν μετά την παρέλευση της προθεσμίας.
   
      (1)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (ΕΕ 1995, L 303, σ. 1).